CELEX: 32018R0553
Language: lv
Date: 2018-04-03 00:00:00
Title: Komisijas Īstenošanas regula (ES) 2018/553 (2018. gada 3. aprīlis) par atsevišķu preču klasifikāciju kombinētajā nomenklatūrā

10.4.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 92/1
               
            KOMISIJAS ĪSTENOŠANAS REGULA (ES) 2018/553
      (2018. gada 3. aprīlis)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:
      
                  (1)
               
               
                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienotu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti kombinētās nomenklatūras vispārīgie interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 3. aprīlī
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas ģenerāldirektorāta
            
            
               ģenerāldirektors
            
            Stephen QUEST
         
      
      
         (1)  OV L 269, 10.10.2013., 1. lpp.
      
      
         (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
         PIELIKUMS
         
                     Preču apraksts
                  
                  
                     Klasifikācija
                     (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Izstrādājums sastāv no divām kopā saskavotām caurulēm, kuru kopējais garums ir apmēram 150 cm, un katras caurules aptuvenais diametrs ir 0,8 cm. Caurules ir metinātas un izgatavotas no alumīnija sakausējuma.
                     Šo izstrādājumu ir paredzēts izmantot mehāniskajos transportlīdzekļos, lai dzesēšanas šķidrumu no motora novadītu uz siltummaini zem transportlīdzekļa instrumentu paneļa.
                     Skatīt attēlu (*1)
                     
                  
                  
                     7608 20 20 
                  
                  
                     Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 7608 , 7608 20  un 7608 20 20  formulējumu.
                     Klasifikācija ar KN kodu 8415 90 00  pie gaisa kondicionēšanas iekārtu daļām, KN kodu 8419 90 85  pie citādām iekārtu daļām materiālu termiskai apstrādei vai KN kodu 8708 91 99  pie mehānisko transportlīdzekļu radiatoru daļām nav iespējama, jo izstrādājums, ņemot vērā tā objektīvās īpašības, nav atzīstams par tādu, kas ir tikai vai galvenokārt piemērots izmantošanai ar šādiem izstrādājumiem (sk. XVI sadaļas 2. b) piezīmi un XVII sadaļas 3. piezīmi).
                     Tāpēc izstrādājums ir klasificējams ar KN kodu 7608 20 20  pie alumīnija caurulēm un caurulītēm no metinātiem alumīnija sakausējumiem.
                  
               
            (*1)  Attēls pievienots tikai informācijai.